Mariano Suárez: “Hai qu’entamar un frente en defensa de los intereses d’Asturies y del Pueblu Asturianu”
#000000
Na intervención política del XXV Díi d’Andecha, Mariano Suárez anunció la intención d’Andecha Astur de centrar los sos esfuercios n’algamar un frente común sobro la base de la condición inequívoca d’asturianu y d’una izquierda amplia y participativa.
#000001
Tres analizar la situación de cris demográfica, llaboral, socioeconómica y mediuambiental na que mos llevaron les polítiques del Estáu español p’Asturies, valoró la situación como “insostenible, tan insostenible que naide pue dicir que non a un frente común pa defendemos”.
#000002
Asina mesmo definió a les sucursales de los partíos españoles n’Asturies como cenciellos tresmisores de los mandatos de los sos amos de Madrid, “solo son vehículos de tresmisión de los nuesos problemes. Nun van ser nunca la solución a los mesmos”, llegando a la concluxón de que “Asturies tien que llegar a defendese sola”.
#000003
La propuesta, allantrada por Mariano Suárez nesti Díi d’Andecha, supón la necesidá d’afitar unos criterios mínimos al rodiu los cualos pueda enartase una rempuesta común qu’ufra a la sociedá asturiana una ferramienta útil de defensa frente a les agresiones del Estáu español, y un mediu de tresformación social y recostrución nacional.
#000004
Dende la rialidá de que, nes condiciones d’anguañu, nun hai capacidá d’algamar una representación istituciónal cola que defender los llexítimos intereses y drechos colleutivos de les asturianes/os y la esperiencia de que los “proyeutos políticos millagru” qu’apaecen a pocu tiempu de les convocatories elleutorales esapaecen ensin otru llogru que’l xenerar desunión, la única alternativa posible ye algamar un frente común de base amplia nel que se puedan afayar les estremaes formes d’espresión del asturianismu socialmente comprometíu.
#000005
Enantes d’entamar el XXV Díi d’Andecha, procedióse a la rialización d’una ofrenda floral a les puertes de la Sala Capitular onde tuvo llugar la declaración asturiana de Soberanía del 25 Mayu, cola qu’Asturies recuperó la independencia nel sieglu XIX.
#000006
Andecha Astur entama un alcuentru entre trabayaores asturianos d’empreses en cris y los diputaos d’EH-Bildu y ERC
#000008
Guarda mi nombre, correo electrónico y web en este navegador para la próxima vez que comente.
#000011
Andecha Astur denuncia a Barbón por convertise en «Oxetu-premiu» y guía turísticu de «La Nueva España»
#000012
Andecha Astur propón un conveniu asturllionés pa caltener y revalorizar les fortificaciones militares de los años 1936-1937
#000014
Propuestes escontra la precariedá pal futuro D'Asturies
#000016